ai4bharat/Pralekha huggingface dataset:
জলশক্তি মন্ত্রক
কেন্দ্রীয় জলশক্তি মন্ত্রী কলকাতার ন্যাশনাল সেন্টার ফর ড্রিঙ্কিং ওয়াটার, স্যানিটেশন অ্যান্ড কোয়ালিটি ঘুরে দেখেছেন
কলকাতা, ৩১ জুলাই, ২০২১
কেন্দ্রীয় জলশক্তি মন্ত্রী শ্রী গজেন্দ্র সিং শেখাওয়াত আজ কলকাতার জোকায় ন্যাশনাল সেন্টার ফর ড্রিঙ্কিং ওয়াটার, স্যানিটেশন অ্যান্ড কোয়ালিটি ঘুরে দেখেছেন। ২০১৮ সালে এই প্রকল্পটির কাজ শুরু হয়। মন্ত্রী সংস্থার প্রবীণ আধিকারিকদের সঙ্গে এক বৈঠকে প্রকল্পের কাজের পর্যালোচনা করেন।
শ্রী শেখাওয়াত বলেন, ২০২৪ সালের মধ্যে দেশের গ্রামাঞ্চলে প্রতিটি বাড়িতে সুরক্ষিত পানীয় জল পৌঁছে দেওয়ার জন্য প্রধানমন্ত্রী শ্রী নরেন্দ্র মোদীর নেতৃত্বাধীন সরকার অঙ্গীকারবদ্ধ। এই কর্মসূচির মাধ্যমে গ্রামাঞ্চলে প্রত্যেক বাড়িতে যথাযথ পরিমান পানীয় জল সরবরাহ করা হবে। এছাড়াও বর্জ্য জল পরিশোধন, জল সংরক্ষণ এবং বৃষ্টির জল ধরে রাখা হবে।
মন্ত্রকের অধীনস্থ পানীয় জল ও পয়ঃনিষ্কাশী দপ্তর গ্রামাঞ্চলে নিরাপদ পানীয় জল সরবরাহের জন্য রাজ্যগুলিকে আর্থিক ও প্রযুক্তিগত সহায়তা করছে। কলকাতার জোকার এই প্রকল্পটি এ কাজে সাহায্য করবে। মন্ত্রী জানান, এই কেন্দ্রটি জলের গুণমান নিয়ে গবেষণার কাজে পথপ্রদর্শকের ভূমিকা পালন করবে। এই প্রকল্প বাস্তবায়নে তিনি কেন্দ্রের পক্ষ থেকে সব রকমের সহায়তার আশ্বাস দিয়েছেন।
CG/CB/NS
১. কেন্দ্রীয় জলশক্তি মন্ত্রী শ্রী গজেন্দ্র সিং শেখাওয়াত আজ কলকাতার জোকায় ন্যাশনাল সেন্টার ফর ড্রিঙ্কিং ওয়াটার, স্যানিটেশন অ্যান্ড কোয়ালিটি ঘুরে দেখছেন।
২. কেন্দ্রীয় জলশক্তি মন্ত্রী শ্রী গজেন্দ্র সিং শেখাওয়াত আজ কলকাতার জোকায় ন্যাশনাল সেন্টার ফর ড্রিঙ্কিং ওয়াটার, স্যানিটেশন অ্যান্ড কোয়ালিটিতে একটি উচ্চপর্যায়ের বৈঠকে পৌরোহিত্য করছেন।
(Visitor Counter : 31
অর্থমন্ত্রক
জিডিপি স্থিতিশীল করতে সরকারের কর্মপরিকল্পনা
নয়াদিল্লি, ১৬ মার্চ ২০২১
২০২১-২২ বাজেট হিসাব অনুযায়ী ২০২১-২২ অর্থবর্ষে রাজস্ব ঘাটতির হার দাঁড়াবে ৬.৮ শতাংশ। রাজ্যসভায় আজ এক প্রশ্নের লিখিত জবাবে এই তথ্য দেন অর্থ প্রতিমন্ত্রী শ্রী অনুরাগ সিং ঠাকুর। তিনি আরও বলেন, রাজস্ব ঘাটতির পরিমাণ হ্রাস করতে সরকার ২০২৫-২৬ সালের মধ্যে জিডিপি-র পরিমাণ রাজস্ব ঘাটতির ৪.৫ শতাংশের নীচে নিয়ে আসার পরিকল্পনা করেছে।
জিডিপি স্থিতিশীল রাখতে একাধিক পদক্ষেপের কথা উল্লেখ করে শ্রী ঠাকুর জানান, এই লক্ষ্যে সরকার বিশেষ অর্থনৈতিক প্যাকেজের কথা ঘোষণা করেছে, যার মধ্যে রয়েছে – প্রধানমন্ত্রী গরিব কল্যাণ যোজনা এবং ৩টি আত্মনির্ভর ভারত প্যাকেজ। এছাড়াও, ২০২১-২২ কেন্দ্রীয় বাজেটে ৬টি গুরুত্বপূর্ণ ক্ষেত্রে সরকার সুবিন্যস্ত ও সার্বিক অর্থনৈতিক অগ্রগতিতে সহায়ক একাধিক কার্যকর পদক্ষেপের কথা ঘোষণা করেছে। এই পদক্ষেপগুলির ফলে রাজস্ব ঘাটতি কমানোর পাশাপাশি, জিডিপি স্থিতিশীল করা সম্ভব হবে বলেও শ্রী ঠাকুর অভিমত প্রকাশ করেন।
স্বাস্থ্যওপরিবারকল্যাণমন্ত্রক
বণিকসভা ফিকির বার্ষিক স্বাস্থ্য সংক্রান্ত উৎকর্ষতা পুরস্কার বিতরণ অনুষ্ঠানে কেন্দ্রীয় স্বাস্থ্য ও পরিবার কল্যাণ প্রতিমন্ত্রী ডাঃ ভারতী প্রভীন পাওয়ারের ভাষণ
নতুন দিল্লি, ২০ অক্টোবর, ২০২১
কেন্দ্রীয় স্বাস্থ্য ও পরিবার কল্যাণ প্রতিমন্ত্রী ডাঃ ভারতী প্রভীন পাওয়ার আজ নির্মাণ ভবন থেকে ভিডিও কনফারেন্সের মাধ্যমে বণিকসভা ফিকির স্বাস্থ্য বিষয়ক উৎকর্ষতা পুরস্কার বিতরণ অনুষ্ঠানে ভাষণ দিয়েছেন ।
কেন্দ্রীয় মন্ত্রী অনুষ্ঠানে উপস্থিত বিশিষ্ট ব্যক্তিবর্গদের ধন্যবাদ জানান । কোভিড ১৯ মোকাবিলায় ফিকি যেভাবে একাধিক গোষ্ঠী, রাজ্য ও কেন্দ্রীয় সরকারের সঙ্গে সমন্বয় বজায় রেখে কাজ করেছে, তার জন্য কৃতজ্ঞতা প্রকাশ করেন তিনি । স্বাস্থ্যক্ষেত্রে একাধিক পরিবর্তন ও উন্নয়ন নিয়ে আসার জন্য ফিকির অবদানের কথাও তুলে ধরেন কেন্দ্রীয় মন্ত্রী ।
ভাষণে ডাঃ পাওয়ার আরও বলেন, সাশ্রয়ী মূল্যে,সহজলভ্য উপায়ে, নিরাপদ ও আধুনিক স্বাস্থ্য সেবা ক্ষেত্রের লক্ষ্য অর্জনে প্রধানমন্ত্রীর যে স্বপ্ন,তা বাস্তবায়নের জন্য বড় দায়িত্ব সকলের ওপর বর্তায়। তিনি আরও বলেন, কেন্দ্রীয় সরকার সংক্রামক ও অসংক্রামক রোগ প্রতিরোধ, নিয়ন্ত্রণ ও নির্মূল এবং মা ও শিশুদের স্বাস্থ্য ক্ষেত্রের উন্নতির জন্য দেশব্যাপী একাধিক কর্মসূচি চালু করেছে ।
কেন্দ্রীয় মন্ত্রী সর্বজনীন স্বাস্থ্য সুরক্ষা অর্জনের লক্ষ্যে কেন্দ্রীয় সরকার বিশ্বের সবচেয়ে বড় যে জনস্বাস্থ্য পরিষেবা কর্মসূচি – আয়ুষ্মান ভারত মিশন চালু করেছে, সে প্রসঙ্গও তুলে ধরেন । তিনি জানান, ডিজিটাল স্বাস্থ্য মিশনকে যুক্ত করে এই কর্মসূচিকে আরও সম্প্রসারিত করা হচ্ছে । ডাঃ পাওয়ার বলেন, সরকার গত কয়েক বছরে একাধিক আর্থিক সহায়তামূলক প্রকল্প চালু করেছে । পাশাপাশি হাসপাতালগুলির পরিকাঠামো বৃদ্ধিতে সরকারি-বেসরকারি অংশিদারিত্ব বাড়ানো হয়েছে ও পরীক্ষাগার তৈরি করা হয়েছে । জাতীয় মেডিকেল কমিশন এবং প্যারামেডিক্স কাউন্সিল গঠন চিকিৎসা শিক্ষায় গুরুত্বপূর্ণ সাফল্য বলেও উল্লেখ করেন তিনি।
কেন্দ্রীয় মন্ত্রী আরও জানান, গত এক দশকে দেশে স্বাস্থ্য পরিষেবা ক্ষেত্রে উন্নতির সূচক ক্রমশ এগিয়ে চলেছে । কেন্দ্রীয় সরকারের নিরলস প্রয়াসের ফলে সংক্রামক ও অসংক্রামক রোগ প্রতিরোধ, নিয়ন্ত্রণ ও নির্মূল করা সম্ভব হয়েছে বলেও উল্লেখ করেন তিনি । কোভিড ১৯-এর জেরে উদ্ভূত পরিস্থিতি মোকাবিলার ক্ষেত্রে সাফল্যের দিক তুলে ধরে কেন্দ্রীয় মন্ত্রী জানান, দেশে কোভিড ১৯ টিকাকরণের ডোজ ৯৯ কোটি ছাড়িয়ে গেছে । সরকার দেশের সমস্ত প্রাপ্ত বয়স্ক ব্যক্তিদের টিকা দেওয়ার যে লক্ষ্য নির্ধারণ করা হয়েছে, তা এবছরেই শেষ হবে । প্রধানমন্ত্রী নরেন্দ্র মোদীর উদ্যোগে গৃহীত ‘মেক ইন ইন্ডিয়া’ কর্মসূচির আওতায় বর্তমানে ভারত বিশ্বের অন্যতম প্রধান চিকিৎসা সরঞ্জাম উৎপাদনকারী বাজারে পরিণত হয়েছে বলেও উল্লেখ করেন তিনি ।
CG/SS/RAB
(Visitor Counter : 138
আবাসনএবংশহরাঞ্চলেরদারিদ্র্যদূরীকরণমন্ত্রক
আবাসন ও নগরোন্নয়ন মন্ত্রকের সংসদীয় পরামর্শদাতা কমিটির বৈঠকে স্মার্ট সিটিজ মিশনের বাস্তবায়ন নিয়ে আলোচনা
নয়াদিল্লি, ২৩ মে, ২০২৩
আবাসন ও নগরোন্নয়ন এবং পেট্রোলিয়াম ও প্রাকৃতিক গ্যাস মন্ত্রী শ্রী হরদীপ সিং পুরী স্মার্ট সিটিজ মিশনের বাস্তবায়ন নিয়ে সংসদীয় পরামর্শদাতা কমিটির বৈঠকে আলোচনা করেছেন। যুগান্তকারী এই উদ্যোগের আওতায় যেসব প্রকল্প বাস্তবায়িত হচ্ছে সেগুলির ওপর নজরদারি চালানোর জন্য সংশ্লিষ্ট শহরে বিশেষ ব্যবস্থা নেওয়া হয়েছে। ভারতের নগর জীবনের ভবিষ্যৎ এই ১০০টি স্মার্ট সিটির বিভিন্ন উদ্ভাবনমূলক উদ্যোগের মধ্যে নিহিত রয়েছে।
২০১৫ সালের ২৫ জুন শহরাঞ্চলে মৌলিক পরিকাঠামো গড়ে তোলা, পরিচ্ছন্ন ও সুস্থায়ী পরিবেশ নিশ্চিত করা এবং নাগরিকদের মর্যাদাপূর্ণ জীবন নিশ্চিত করতে স্মার্ট সিটিজ মিশনের সূচনা করা হয়। এই প্রকল্পের জন্য বাছাই করা ১০০টি শহরে বিভিন্ন প্রকল্পের কাজ সন্তোষজনক ভাবে এগিয়ে চলেছে। প্রকল্পগুলির নজরদারির জন্য আবাসন ও নগরোন্নয়ন মন্ত্রকের একটি অ্যাপেক্স কমিটি গঠন করা হয়েছে। রিয়েল টাইম জিওগ্রাফিক্যাল ম্যানেজমেন্ট ইনফরমেশন সিস্টেমের মাধ্যমে প্রকল্পের বাস্তবায়ন সংক্রান্ত প্রতিবেদন নিয়মিত পাঠানো হয়। এছাড়াও বিভিন্ন প্রকল্পের বিষয়ে সংশ্লিষ্ট শহরে পরামর্শদানের জন্য স্মার্ট সিটি অ্যাডভাইজারি ফোরাম গঠন করা হয়েছে। এই প্রকল্পের সুবিধাভোগী প্রতিটি শহর এ পর্যন্ত ফোরামের ৭৫৬টি বৈঠকের আয়োজন করেছে। এছাড়াও রাজ্যগুলির মুখ্য সচিবদের নেতৃত্বে উচ্চ ক্ষমতাসম্পন্ন স্টিয়ারিং কমিটি গঠন করা হয়েছে।
প্রাপ্ত তথ্য অনুযায়ী ২০২৩এর পয়লা মে পর্যন্ত ১ লক্ষ ৮০ হাজার কোটি টাকার মোট ৭ হাজার ৮০০টি প্রকল্পের কাজ চলছে। এর মধ্যে ১ লক্ষ ১০ হাজার কোটি টাকার কাজ সম্পন্ন হয়েছে যা মোট প্রকল্পের ৭৩ শতাংশ। আগামী বছর ৩০ জুনের মধ্যে বাকি প্রকল্পগুলির কাজও শেষ হওয়ার পরিকল্পনা করা হয়েছে। স্মার্ট সিটিজ মিশনের জন্য ৩৮ হাজার ৪০০ কোটি টাকা দেওয়া হয়েছে। ইতোমধ্যেই ৩৫ হাজার ২৬১ কোটি টাকা ব্যয় করা হয়েছে।
PG/CB/NS
(Visitor Counter : 61
স্বাস্থ্যওপরিবারকল্যাণমন্ত্রক
নোভেল করোনা ভাইরাস  মোকাবিলা ও গৃহীত পদক্ষেপগুলির পর্যালোচনায় ডঃ হর্ষ বর্ধন
নয়াদিল্লি, ২৪ ফেব্রুয়ারি, ২০২০
কেন্দ্রীয় স্বাস্থ্য ও পরিবার কল্যাণ মন্ত্রী ডঃ হর্ষ বর্ধন আজ তাঁর মন্ত্রকের উচ্চ পদস্থ আধিকারিকদের সঙ্গে দেশে নোভেল করোনা ভাইরাস  জনিত বর্তমান পরিস্থিতি মোকাবিলার ক্ষেত্রে গৃহীত পদক্ষেপ ও প্রস্তুতি পর্যালোচনা করে দেখেন। ডঃ হর্ষ বর্ধন জানান, দেশের ২১টি বিমানবন্দর, ১২টি প্রধান ও ৬৫টি ছোট সমুদ্রবন্দর এবং সীমান্ত চৌকিগুলিতে যাতায়াতকারী সমস্ত ব্যক্তির স্বাস্থ্য পরীক্ষা করা হচ্ছে। এখনও পর্যন্ত ৪ হাজারেরও বেশি বিমানের প্রায় সাড়ে চার লক্ষ ব্যক্তির স্বাস্থ্য পরীক্ষা করা হয়েছে। বিদেশ মন্ত্রকের তরফে জানানো হয়েছে, চীনের উহান থেকে আরও কিছু ব্যক্তিকে দেশে ফিরিয়ে আনতে বিমানবাহিনীর একটি বিমান আগামী ২৬শে ফেব্রুয়ারি সেখানে যাচ্ছে। বিমানটি ২৭ তারিখ দেশে ফিরবে। কেরল থেকে যে ৩ জনের দেহে করোনা ভাইরাসের উপস্থিতির প্রমাণ পাওয়া যায়, তাঁদের চিকিৎসার পর হাসপাতাল থেকে ছেড়ে দেওয়া হয়েছে। এখন তাঁরা বাড়িতে অন্যদের সংস্পর্শ থেকে দূরে রয়েছেন।
ডঃ হর্ষ বর্ধন আরও জানান, সিঙ্গাপুর সফরের ক্ষেত্রে গত ২২ তারিখ সংশোধিত ভ্রমণ নির্দেশিকা জারি করা হয়েছে। পাঞ্জাবের করতারপুর সীমান্তে যাতায়াতকারী ব্যক্তিদের স্বাস্থ্য পরীক্ষা ব্যবস্থা আরও সংহত করতে স্বরাষ্ট্র মন্ত্রকের সঙ্গে আলোচনা হয়েছে। চীন ছাড়াও একাধিক দেশ থেকে বিপুল সংখ্যায় এই ভাইরাসে সংক্রামিত হওয়ার ঘটনার প্রেক্ষিতে স্বাস্থ্য মন্ত্রক ১০টি দেশ থেকে আগত ব্যক্তিদের স্বাস্থ্য পরীক্ষার জন্য ইতিমধ্যেই রাজ্য স্বাস্থ্য সচিব ও বিমানবন্দরগুলির স্বাস্থ্য আধিকারিকদের সঙ্গে ভিডিও কনফারেন্সের মাধ্যমে আলোচনা করেছেন। কেন্দ্রীয় স্বাস্থ্য সচিব জানান, নোভেল করোনা ভাইরাস নিয়ে প্রতিদিন নতুন নতুন তথ্যের জন্য ভারতীয় দূতাবাসগুলির সঙ্গে ঘনিষ্ঠ যোগাযোগ বজায় রাখা হচ্ছে।
নোভেল করোনা ভাইরাসের সংক্রমণ ঠেকাতে রাজ্যগুলির অসাধারণ প্রয়াসের প্রশংসা করে ডঃ হর্ষ বর্ধন মন্ত্রকের সমস্ত যুগ্মসচিব ও শীর্ষ আধিকারিকদের বিভিন্ন রাজ্য ও কেন্দ্রশাসিত অঞ্চল সফরের নির্দেশ দিয়েছেন। রাজ্যগুলির নজরদারি ব্যবস্থা ও তাদের উদ্বেগ দূর করার জন্যই আধিকারিক পর্যায়ের এই সফর বলে জানানো হয়েছে।
CG/BD/SB
(Visitor Counter : 73
অর্থমন্ত্রক
জিএসটি-র রাজস্ব ঘাটতি পূরণের জন্য ঋণের পরিমাণ
নতুন দিল্লি, ২০ সেপ্টেম্বর, ২০২০
পণ্য ও পরিষেবা কর বা জিএসটি  আইন ২০১৭-র ৭, ৮ এবং ১০ নম্বর ধারা অনুসারে জিএসটি পর্ষদ জিএসটি ক্ষতি এবং ভবিষ্যতের রাজস্ব ঘাটতির ক্ষতিপূরণের জন্য একটি কার্যকরি নীতি প্রণয়নের সিদ্ধান্ত নিয়েছে। গত ২৭শে আগস্ট জিএসটি পর্ষদের ৪১তম বৈঠকে এই বিষয় নিয়ে আলোচনা হয়। সেই অনুযায়ী ভারতের অ্যাটর্নি জেনারেল রাজ্যগুলিকে চলতি অর্থ বছরের রাজ্যস্ব ঘাটতি পূরণের জন্য দুটি বিকল্প প্রস্তাব দিয়েছে। রাজ্যসভায় আজ এক প্রশ্নের লিখিত জবাবে এই তথ্য জানিয়েছেন কেন্দ্রীয় অর্থ ও কর্পোরেট বিষয়ক প্রতিমন্ত্রী শ্রী অনুরাগ সিং ঠাকুর।
তবে কয়েকটি রাজ্য ও কেন্দ্রশাসিত অঞ্চল কেন্দ্রীয় সরকারকে বাজার থেকে ঋণ নেওয়ার জন্য বিকল্প পরামর্শ দিয়েছে। এতে সংশ্লিষ্ট রাজ্য ও কেন্দ্রশাসিত অঞ্চলগুলির জিএসটি আদায়ের ঘাটতি পূরণে সাহায্য করবে। এই বিষয়ে যে রাজ্যগুলিকে এখনও কোনো বিকল্প প্রস্তাব দেয়নি সেই সব রাজ্যগুলির বিকল্প প্রস্তাব কেন্দ্রীয় সরকারের কাছে জমা দেওয়া উচিত বলেও শ্রী ঠাকুর মন্তব্য করেছেন।
(CG/SS/SKD
সংস্কৃতিমন্ত্রক
কলকাতায় ভারতীয় সংগ্রহালয়ের পক্ষ থেকে আন্তর্জাতিক সংগ্রহালয় দিবস উদযাপন
কলকাতা, ১৫ মে, ২০২২
আন্তর্জাতিক সংগ্রহালয় দিবস প্রতি বছর ১৮ই মে নাগাদ আয়োজিত হয়। আন্তর্জাতিক সংগ্রহালয় পরিষদ সারা বিশ্বজুড়ে এই দিবস আয়োজনে তত্ত্বাবধান করে থাকে। আন্তর্জাতিক সংগ্রহালয় দিবস উদযাপনের উদ্দেশ্যই হল সাংস্কৃতিক বিনিময়, সাংস্কৃতিক ঐতিহ্যকে আরও সমৃদ্ধ করা, তথা মানুষের সঙ্গে মানুষের পারস্পরিক বোঝাপড়া, সহযোগিতা ও শান্তি প্রতিষ্ঠা। এবছর সংগ্রহালয় দিবসের মূল ভাবনা সংগ্রহালয়ের সক্ষমতা। আগামী ১৮ই মে আন্তর্জাতিক সংগ্রহালয় দিবস উপলক্ষে কলকাতায় ভারতীয় সংগ্রহালয়ের পক্ষ থেকে সপ্তাহ ব্যাপী  একাধিক শিক্ষামূলক ও বিবিধ বৈচিত্র সমবেষ্টিত কর্মসূচির আয়োজন করা হয়েছে। এই কর্মসূচিগুলিতে ছোট ছোট ছেলে-মেয়ে, বিদ্যালয় পড়ুয়া, বিশেষ ভাবে সক্ষম শিশুরা এবং সংগ্রহালয় পরিদর্শনকারীরাও অংশ নেবেন। কলকাতায় ভারতীয় সংগ্রহালয়ের পক্ষ থেকে আগামী ১৮ তারিখ একটি প্রদর্শনীর আয়োজন করা হয়েছে। এই প্রদর্শনীর মূল বিষয়বস্তু হল, ভারতীয় সংগ্রহালয়ের এক্তিয়ারে থাকা দুর্লভ সম্পদ। আন্তর্জাতিক সংগ্রহালয় দিবস উপলক্ষে ভারতের আদিবাসী সমবায় বিপণন উন্নয়ন সংগঠন বা ট্রাইফেড কলকাতায় ভারতীয় সংগ্রহালয়ে অস্থায়ী ভাবে একটি প্রদর্শনী তথা বিপণী কেন্দ্র খোলার উদ্যোগ নিয়েছে।
এছাড়াও কলকাতায় ভারতীয় সংগ্রহালয় 'দীক্ষা মঞ্জরী' নামে একটি প্রতিষ্ঠানের সঙ্গে সহযোগিতায় দু-দিনের নিত্য কর্মশিবিরের আয়োজন করছে। এই কর্মশিবিরে রূপান্তরকামী এবং যৌনকর্মীরাও অংশ নেবেন। বিশিষ্ট নৃত্য শিল্পী শ্রীমতী ডোনা গাঙ্গুলী আগামী ১৪ ও ১৫ তারিখ দু-দিনের এই নৃত্য কর্মশিবিরে উপস্থিত থাকবেন। আগামী ১৮ তারিখ শ্রীমতী গাঙ্গুলী ও তাঁর দলের সদস্যরা 'শক্তি রূপেণ' নামে একটি নৃত্যানুষ্ঠান মঞ্চস্থ করবেন। ভারতীয় সংগ্রহালয়ের পক্ষ থেকে সপ্তাহব্যাপী এধরণের কর্মসূচি আয়োজনের উদ্দেশ্যই হল সংগ্রহালয় ঘুরতে আসা ব্যক্তিদের মধ্যে মানসিক ও সাংস্কৃতিক চেতনাকে আরও সুদৃঢ় করা তথা সমৃদ্ধ ভারতীয় সংস্কৃতির বিভিন্ন দিক সম্পর্কে সচেতন করে তোলা।
CG/BD/AS/
(Visitor Counter : 33
রাষ্ট্রপতিরসচিবালয়
প্রেস বিজ্ঞপ্তি
নতুন দিল্লি, ২৪ এপ্রিল, ২০২১
ভারতের সুপ্রিম কোর্টের প্রধান বিচারপতি হিসেবে বিচারপতি নুথলাপতি ভেঙ্কট রমন আজ শপথ গ্রহণ করেছেন। রাষ্ট্রপতি ভবনের অশোক হলে এদিন বেলা ১১ টা নাগাদ আয়োজিত এক অনুষ্ঠানে রাষ্ট্রপতির সামনে তিনি শপথ গ্রহণ করেন।
CG/ SB
(Visitor Counter : 175
প্রতিরক্ষামন্ত্রক
এক্স ধর্ম গার্ডিয়ান – ২০২২’ যৌথ মহড়ায় অংশগ্রহণের জন্য জাপানে গ্রাউন্ড সেলফ ডিফেন্স বাহিনীর দল ভারতে এসে পৌঁছেছে
নয়াদিল্লি, ২৫ ফেব্রুয়ারি, ২০২২
ভারত ও জাপানের মধ্যে ‘এক্স ধর্ম গার্ডিয়ান ২০২২’ যৌথ মহড়া আগামী ২৭শে ফেব্রুয়ারি থেকে ১০ই মার্চ পর্যন্ত কর্ণাটকের বেলগামে ফরেন ট্রেনিং নোড আয়োজন করা হয়েছে। বার্ষিক এই যৌথ মহড়া ২০১৮ থেকে ভারতে আয়োজিত হয়ে আসছে। ভারত ইতিমধ্যেই বিভিন্ন দেশের সঙ্গে একাধিক সামরিক প্রশিক্ষণমূলক মহড়ায় অংশগ্রহণ করেছে। বর্তমান বিশ্ব পরিস্থিতির প্রেক্ষিতে নিরাপত্তাগত দিক থেকে দুই দেশ যে সমস্ত চ্যালেঞ্জের সম্মুখীণ হচ্ছে, সেদিক থেকে জাপানের সঙ্গে এই মহড়ার অত্যন্ত তাৎপর্য রয়েছে। মহড়ার অঙ্গ হিসাবে জঙ্গল, আধা-শহর ও শহর লাগোয়া এলাকা জুড়ে প্ল্যাটুন লেভেল পর্যায়ে যৌথ প্রশিক্ষণ চলবে।
মহড়ায় ভারতীয় সেনাবাহিনী মারাঠা লাইট ইনফ্র্যান্টি রেজিমেন্টের ১৫ নম্বর ব্যাটেলিয়ন এবং জাপানের গ্রাউন্ড সেলফ ডিফেন্স ফোর্সের ৩০ নম্বর ইনফ্যান্ট্রি রেজিমেন্ট অংশ নেবে। দুই বাহিনীর মধ্যে অভিযান পরিচালনায় পারস্পরিক পরিকল্পনা ও সমন্বয় গড়ে তোলার উপর মহড়ায় জোর দেওয়া হবে। জাপানের গ্রাউন্ড সেলফ ডিফেন্স ফোর্সের দলটি মহড়া কেন্দ্র উপস্থিত হলে ভারতীয় বাহিনীর পক্ষ থেকে ঊষ্ণ অভ্যর্থনা জানানো হয়। দীর্ঘ ১২ দিনের এই মহড়ায় আধা-শহর এলাকায় লুকিয়ে থাকা জঙ্গিদের খুঁজে বের করা, বাড়িতে ঢুকে জঙ্গিদের নিকেশ ও পরিস্থিতি নিয়ন্ত্রণে আনা, প্রাথমিক শুশ্রুষা প্রভৃতি বিষয়ে প্রশিক্ষণ চলবে।
দুই দেশের সেনাবাহিনীর মধ্যে এ ধরনের মহড়া পারস্পরিক সহযোগিতা বাড়াতে সাহায্য করবে। পক্ষান্তরে, ভারত ও জাপানের মধ্যে দ্বিপাক্ষিক সম্পর্ক আরও মজবুত হবে।
CG/BD/SB
(Visitor Counter : 263
প্রতিরক্ষামন্ত্রক
দিল্লি ক্যান্টনমেন্টে স্বচ্ছতা হি সেবা কর্মসূচির আওতায় প্রতিরক্ষামন্ত্রী শ্রী রাজনাথ সিং পরিচ্ছন্নতা অভিযানের নেতৃত্ব দেন এবং বৃক্ষ রোপন করেন
নতুন দিল্লি, ১ অক্টোবর, ২০২৩
স্বচ্ছতা হি সেবা বা পরিচ্ছন্নতাই সেবা কর্মসূচির আওতায় দিল্লি ক্যান্টনমেন্টে কন্ট্রোলার জেনারেল অফ ডিফেন্স অ্যাকাউন্ট 'এক তারিখ, এক ঘন্টা, এক সাথ' কর্মসূচি উদযাপন করেছে। পরিচ্ছন্নতা অভিযানে স্বচ্ছতা হি সেবা কর্মসূচির অঙ্গ হিসেবে পরিচ্ছন্নতা ও বৃক্ষ রোপণ কর্মসূচির নেতৃত্ব দেন প্রতিরক্ষামন্ত্রী শ্রী রাজনাথ সিং। তিনি এই অনুষ্ঠানে সাফই কর্মীদের নিরলস উদ্যোগের প্রশংসা করেন। মহাত্মা গান্ধী যে স্বচ্ছ ভারত -এর স্বপ্ন দেখতেন তা বাস্তবায়নের জন্য কেন্দ্রীয় সরকারের উদ্যোগকে সহায়তার আবেদন জানান তিনি।
দেশজুড়ে প্রতিরক্ষা মন্ত্রকের ১,১০০-র বেশি দপ্তরে ২০,০০০ আধিকারিক ও কর্মী পরিচ্ছন্নতা অভিযানে অংশ নেন। তাঁরা জঞ্জাল সাফাই, পুরানো ফাইলের অপসারণ এবং পরিচ্ছন্নতা বজায় রাখার ওপর সচেতনতামূলক কর্মসূচিতে অংশগ্রহণ করেন। প্রতিরক্ষা মন্ত্রক এবং মন্ত্রকের অধীনস্থ বিভিন্ন দপ্তর ও সংস্থা পরিচ্ছন্নতাই সেবা কর্মসূচিতে যোগ দেয়।
(PG/CB/AS
প্রধানমন্ত্রীরদপ্তর
জন্মাষ্টমী উপলক্ষ্যে দেশবাসীকে প্রধানমন্ত্রীর শুভেচ্ছা
নতুনদিল্লি, ১৯শে আগস্ট, ২০২২
প্রধানমন্ত্রী শ্রী নরেন্দ্র মোদী জন্মাষ্টমী উপলক্ষ্যে দেশবাসীকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “জন্মাষ্টমী উপলক্ষ্যে সকল দেশবাসীকে শুভেচ্ছা জানাই। আনন্দ ও ভক্তির এই উৎসব প্রত্যেকের জীবনে সুখ, সমৃদ্ধি ও সৌভাগ্য নিয়ে আসুক। জয় শ্রীকৃষ্ণ!”
PG/CB/
(
অর্থমন্ত্রক
অর্থমন্ত্রী শ্রীমতী নির্মলা সীতারমন রাজ্য সরকারগুলিকে কর হস্তান্তরের অগ্রিম কিস্তি বাবদ ৪৭,৫৪১ কোটি টাকা দেওয়ার প্রস্তাব অনুমোদন করেছেন
রাজ্যগুলি ২০২২-এর জানুয়ারিতে মোট ৯৫,০৮২ কোটি টাকা পেতে চলেছে
নতুন দিল্লি, ২০ জানুয়ারি, ২০২২
কেন্দ্রীয় অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমন আজ রাজ্য সরকারগুলিকে কর হস্তান্তরের অগ্রিম কিস্তি বাবদ ৪৭,৫৪১ কোটি টাকা দেওয়ার প্রস্তাব অনুমোদন করেছেন। চলতি জানুয়ারি মাসে নিয়মিত কর হস্তান্তর বাবদ যে অর্থ দেওয়া হয়, তা আজই রাজ্যগুলিকে মেটানো হচ্ছে।
এই অর্থ হস্তান্তরের ফলে জানুয়ারি মাসে রাজ্যগুলি প্রাপ্য করের তুলনায় দ্বিগুণ বা ৯৫,০৮২ কোটি টাকা পেতে চলেছে।
উল্লেখ করা যেতে পারে কেন্দ্রীয় সরকার রাজ্যগুলিকে কর হস্তান্তর বাবদ প্রথম কিস্তির অগ্রিম হিসিবে ৪৭,৫৪১ কোটি টাকা গত ২২ নভেম্বর মিটিয়ে দেয়। আজ অগ্রিম দ্বিতীয় কিস্তি মেটানোর ফলে রাজ্যগুলির প্রাপ্য বেড়ে দাঁড়িয়েছে ৯০,০৮২ কোটি টাকা।
কেন্দ্রীয় সরকার ২০২১-২২ অর্থবর্ষে জিএসটি ক্ষতিপূরণ বাবদ ঘাটতি মেটাতে রাজ্যগুলিকে ব্যাক টু ব্যাক ঋণ সহায়তা হিসেবে ১ লক্ষ ৫৯ হাজার কোটি টাকা গত অক্টোবর মাসেই মিটিয়ে দিয়েছে। কোভিড-১৯ মহামারীজনিত বিরূপ প্রভাব দূর করে মূলধনী ও উন্নয়নমূলক খাতে ব্যয় আরও বাড়াতে রাজ্য সরকারগুলিকে সহায়তার অঙ্গীকার হিসেবে কেন্দ্রীয় সরকারের এই পদক্ষেপ।
মন্ত্রকের পরিসংখ্যান অনুযায়ী চলতি জানুয়ারি মাসে পশ্চিমবঙ্গকে প্রথা মাফিক কিস্তি বাবদ ৩ হাজার ৫৭৬ কোটি ৪৮ লক্ষ টাকা এবং আগাম কিস্তি হিসেবে ৩ হাজার ৫৭৬ কোটি ৪৮ লক্ষ টাকা মিলিয়ে মোট ৭ হাজার ১৫২ কোটি ৯৬ লক্ষ টাকা দিয়েছে।
CG/BD/AS/
(Visitor Counter : 110
অসামরিকবিমানপরিবহণমন্ত্রক
ভারতে আরও ৮টি নতুন উড়ান প্রশিক্ষণ প্রতিষ্ঠান
নতুন দিল্লি, ২ জুন, ২০২১
ভারতীয় বিমান বন্দর কর্তৃপক্ষের  উদার উড়ান প্রশিক্ষণ প্রতিষ্ঠান নীতির আওতায় দেশে আরও ৮টি নতুন উড়ান প্রশিক্ষণ প্রতিষ্ঠান  চালু হতে চলেছে। এই প্রশিক্ষণ প্রতিষ্ঠানগুলি বেলাগাভি, জলগাঁও, কালাবুর্গি, খাজুরাহ এবং লীলাবাড়িতে গড়ে উঠবে। দেশে উড়ান প্রশিক্ষণের জন্য আরও ৮টি প্রতিষ্ঠান চালু করার উদ্দেশ্যই হল, ভারতকে বিশ্বের উড়ান প্রশিক্ষণ হাব হিসেবে গড়ে তুলে ভারতীয় প্রশিক্ষণাধীন ক্যাডেটদের বিদেশী প্রশিক্ষণ সংস্থায় যাওয়া বন্ধ করা। এছাড়াও নতুন এই ৮টি প্রশিক্ষণ প্রতিষ্ঠান এমন ভাবে গড়ে তোলার পরিকল্পনা হয়েছে, যাতে ভারতের প্রতিবেশী দেশগুলি থেকেও ক্যাডেটদের প্রয়োজনীয় প্রশিক্ষণ পূরণ করা যায়।
ভারতীয় বিমান বন্দর কর্তৃপক্ষের দৃঢ় সংকল্প ও আন্তরিকতার এক উজ্জ্বল দৃষ্টান্ত হিসেবে কোভিড-১৯ মহামারীর দ্বিতীয় ঢেউয়ের সময় বিভিন্ন বাধা-বিপত্তি সত্বেও নতুন ৮টি উড়ান প্রশিক্ষণ প্রতিষ্ঠান চালু করার জন্য দরপত্র আহ্বান প্রক্রিয়া সাফল্যের সঙ্গে সম্পন্ন হয়েছে। বিমান বন্দর কর্তৃপক্ষের এই উদ্যোগের ফলে ভারতীয় উড়ান প্রশিক্ষণ ক্ষেত্র আরও বেশি আত্মনির্ভর হয়ে উঠবে।
উল্লেখ করা যেতে পারে, ভারতীয় বিমান বন্দর কর্তৃপক্ষ গত বছর নভেম্বর মাসে দেশে ৮টি নতুন উড়ান প্রশিক্ষণ প্রতিষ্ঠান গড়ে তোলার জন্য দরপত্র আহ্বান করে। জমা পড়া দরপত্রগুলির মধ্যে থেকে গত ৩১ মে মনোনিত সফল সংস্থাগুলিকে প্রতিষ্ঠান গড়ে তোলার অনুমতিপত্র দেওয়া হয়। এই সংস্থাগুলির মধ্যে রয়েছে এশিয়া-প্যাসিফিক, জেটসার্ভ, রেডবার্ড, সংবর্ধনা এবং স্কাইনেক্স। এধরণের প্রতিষ্ঠান গড়ে তুলতে দরপত্র আহ্বানকারীদের জন্য যে সমস্ত শর্তাবলী স্থির করা হয়, তার মধ্যে ছিল - উড়ান প্রশিক্ষণে নিরাপত্তা সম্পর্কিত অভিজ্ঞতা, নিয়ন্ত্রণমূলক ব্যবস্থা, মনুষ্যচালিত বিমান পরিচালনার ক্ষেত্রে প্রশিক্ষণাধীন পাইলটদের অভিজ্ঞতা, প্রশিক্ষণের সঙ্গে যুক্ত প্রয়োজনীয় সাজসরঞ্জাম ও উপকরণের পর্যাপ্ত যোগান প্রভৃতি। দরপত্র আহ্বানকারীদের কাছে উড়ান প্রশিক্ষণ গড়ে তোলার বিষয়টিকে আরও আকর্ষণীয় করে তুলতে ভারতীয় বিমান বন্দর কর্তৃপক্ষ ন্যূনতম বার্ষিক মাশুল উল্লেখযোগ্য ভাবে কমিয়ে ১৫ লক্ষ টাকা করেছে। এমনকি, উড়ান প্রশিক্ষণ প্রতিষ্ঠান গড়ে তোলার উদ্যোগকে আরও বাণিজ্য-বান্ধব করে তুলতে বিমান বন্দর ব্যবহার খাতে শুল্ক প্রত্যাহার করা হয়েছে।
CG/BD/AS/
(Visitor Counter : 124
অর্থমন্ত্রক
কর দাতাদের টি.ডি.এস ও টি.সি.এস–এর আবেদনের সমস্যা দূর করতে কেন্দ্রীয় প্রত্যক্ষ কর পর্ষদ ১৯৬১-র আয়কর আইনের ১১৯ নম্বর ধারায় নির্দেশ জারী
নতুনদিল্লি, ৪ এপ্রিল, ২০২০
কোভিড – ১৯ মহামারীর মোকাবিলায় সমস্ত ক্ষেত্রে স্বাভাবিক কাজকর্ম ব্যাহত হচ্ছে। করদাতাদের দূর্দশা লাঘব করতে কেন্দ্রীয় প্রত্যক্ষ কর পর্ষদ  ১৯৬১-র আয়কর আইনে ১১৯ ধারা অনুযায়ী কিছু নির্দেশিকা জারী করেছে।
যাঁরা ২০২০ – ২১ অর্থবর্ষে টি.ডি.এস অথবা টি.সি.এস.-এর পরিমাণ কমানো অথবা মুকুব করার জন্য আবেদন করেছেন এবং যাঁদের আবেদনের বিষয়ে সিদ্ধান্ত এখনও নেওয়া হয় নি, তাঁদের ক্ষেত্রে ২০১৯ – ২০ অর্থবর্ষের এই ধরণের সার্টিফিকেটগুলি ৩০ জুন ২০২০ পর্যন্ত প্রযোজ্য থাকবে। যাঁরা তাদের টি.ডি.এস. অথবা টি.সি.এস-এর পরিমাণ কমানো বা মুকুব করার জন্য এখনও আবেদন করেন নি, তাঁরা আগামী ৩০ জুন পর্যন্ত এই সুযোগ পাবেন। তবে, তাঁদের দ্রুত আবেদন করতে হবে।
২০১৯ – ২০ অর্থবর্ষে টি.ডি.এস অথবা টি.সি.এস কমানো বা মুকুব করার জন্য যেসমস্ত আবেদনগুলি এখনও বকেয়া রয়েছে, সেগুলির আগামী ২৭ এপ্রিলের মধ্যে নিষ্পত্তির জন্য সংশ্লিষ্ট আধিকারিকের নির্দেশ দেওয়া হয়েছে। এর ফলে করদাতাদের কোনো বাড়তি কর দিতে হবে না।
যে সমস্ত ক্ষুদ্র করদাতা ২০১৯ – ২০ অর্থবর্ষের জন্য ব্যাঙ্কে ১৫জি অথবা ১৫র এইচ ফর্ম পূরণ করে জমা দেবেন, তাঁরা এই ফর্ম আগামী ৩০ জুনের মধ্যে দিতে পারবেন।
এসংক্রান্ত নির্দেশনামাটি ৩ এপ্রিল জারি করা হয়েছে। www.incometaxindia.gov.in এই ওয়েবসাইট থেকে বিস্তারিত তথ্য জানা যাবে।
(CG/CB/SFS
বিজ্ঞানওপ্রযুক্তিমন্ত্রক
সরকার কোভিড টিকা পরীক্ষার জন্য পুণে এবং হায়দ্রাবাদে দুটি সেন্ট্রাল ড্রাগ ল্যাবরেটরিজ তৈরি করেছে
নতুন দিল্লি, ৪ জুলাই, ২০২১
কোভিড – ১৯ মহামারীর প্রেক্ষিতে, কোভিড টিকার উৎপাদন বাড়ার বিষয়টি বিবেচনা করে সরকার, অতিরিক্ত পরীক্ষাগার গড়ে তুলেছে। এখান থেকে টিকার পরীক্ষা নিরীক্ষা এবং প্রয়োজনীয় শংসাপত্র দেওয়া হবে। বর্তমানে দেশে মানুষের জন্য টিকার পরীক্ষা নিরীক্ষা এবং শংসাপত্র কাসৌলির সেন্ট্রাল ড্রাগ ল্যাবরেটরি  –এ দেওয়া হয়।
কেন্দ্রীয় বিজ্ঞান ও প্রযুক্তি মন্ত্রকের জৈব প্রযুক্তি দপ্তর তার দুটি স্বায়ত্ত্ব শাসিত গবেষণা সংস্থায় টিকার পরীক্ষা নিরীক্ষা এবং গুণমান যাচাইয়ের জন্য সিডিএল –এর ব্যবস্থা করেছে। এই দুটি সংস্থা হল, পুণের ন্যাশনাল সেন্টার ফর সেল সায়েন্স  এবং হায়দ্রাবাদের ন্যাশনাল ইনস্টিটিউট অফ অ্যানিম্যাল বায়োটেকনোলজি। পিএম কেয়ার্স ফান্ড ট্রাস্টের আর্থিক সহায়তায় এই দুটি সিডিএল গড়ে উঠেছে।
কোভিড – ১৯ মহামারীর প্রেক্ষিতে জৈব প্রযুক্তি দপ্তর, টিকা উদ্ভাবন, টিকার পরীক্ষা নিরীক্ষা, বিভিন্ন জৈব উপাদানের সংরক্ষণ এবং জিন বিন্যাসের নজরদারীর কাজ করছে। এগুলির পাশাপাশি মৌলিক বিষয়ের উপর গবেষণা অব্যাহত রয়েছে।
এনসিসিএস এবং এনআইএবি দেশে সংক্রমিত বিভিন্ন ব্যাধি নিয়ে পরীক্ষা নিরীক্ষার কাজ চালায়। মানুষের স্বাস্থ্য এবং বিভিন্ন রোগ নিয়ে এই দুটি প্রতিষ্ঠানে উন্নত মানের গবেষণা হয়। এখন থেকে পুণের এনসিসিএস, সিডিএল হিসেবে পরিচিত হয়েছে। এখান থেকে কোভিড – ১৯ এর টিকার শংসাপত্র দেওয়া হবে। ২৮শে জুন কেন্দ্রীয় স্বাস্থ্য মন্ত্রক, এসংক্রান্ত বিজ্ঞপ্তি জারি করেছে। হায়দ্রাবাদের এনআইএবি-র জন্য প্রয়োজনীয় বিজ্ঞপ্তি খুব শীঘ্রই প্রকাশ হবে। পিএম কেয়ার্স ফান্ড ট্রাস্ট থেকে উন্নত প্রযুক্তির ব্যবস্থা সম্বলিত প্রতিষ্ঠান গড়ে তুলতে প্রয়োজনীয় অর্থ সাহায্য পাওয়া গেছে। তার ফলে এই দুটি কেন্দ্র দ্রুত গড়ে তোলা সম্ভব হয়েছে। এখান থেকে প্রতি মাসে ৬০ ব্যাচ টিকার পরীক্ষা করা সম্ভব হবে। দেশে চাহিদা অনুযায়ী আরো নতুন নতুন কোভিড – ১৯ টিকার উদ্ভাবনের কাজ চলছে। নতুন দুটি সিডিএল –এর ফলে টিকা উৎপাদন এবং সরবরাহের কাজে সুবিধে হবে। কারণ পুণে এবং হায়দ্রাবাদে টিকা প্রস্তুতকারী সংস্থাগুলির প্ল্যান্ট রয়েছে।
CG/CB/SFS
(Visitor Counter : 168
প্রধানমন্ত্রীরদপ্তর
প্রধানমন্ত্রী জি-২০ শীর্ষ সম্মেলনে যোগ দিতে ইন্দোনেশিয়া সফর করবেন
নয়াদিল্লি, ১০ নভেম্বর, ২০২২
প্রধানমন্ত্রী শ্রী নরেন্দ্র মোদী ইন্দোনেশিয়ার রাষ্ট্রপতি শ্রী জোকো উইডোডো’র আমন্ত্রণে জি-২০ সপ্তদশ শীর্ষ সম্মেলনে যোগ দিতে ১৪ – ১৬ নভেম্বর ইন্দোনেশিয়ার বালি সফর করবেন।
এবারের শীর্ষ সম্মেলনের মূল ভাবনা ‘একত্রিত হয়ে পুনরুদ্ধার, শক্তিশালী এক পুনরুদ্ধার’। বালি শীর্ষ সম্মেলনে জি-২০ নেতৃবৃন্দ এই বিষয়টি নিয়ে বিস্তারিত আলোচনা করবেন। খাদ্য ও জ্বালানী ক্ষেত্রে নিরাপত্তা; স্বাস্থ্য এবং ডিজিটাল ব্যবস্থাপনার রূপান্তর – এই তিনটি বিষয়ের উপর সম্মেলনে কার্যকরি অধিবেশনের আয়োজন করা হয়েছে।
আগামী পয়লা ডিসেম্বর থেকে ভারত জি-২০ গোষ্ঠীর সভাপতির দায়িত্ব গ্রহণ করবে। বালি শীর্ষ সম্মেলনে রাষ্ট্রপতি উইডোডো প্রধানমন্ত্রী মোদীর কাছে জি-২০ গোষ্ঠীর সভাপতির দায়িত্ব অর্পণ করবেন।
সম্মেলনের ফাঁকে প্রধানমন্ত্রী বিভিন্ন দেশের রাষ্ট্রপ্রধানদের সঙ্গে বৈঠক করবেন। এছাড়াও, বালিতে বসবাসরত ভারতীয় সম্প্রদায়ের সঙ্গে মতবিনিময় করবেন এবং বক্তব্য রাখবেন।
PG/CB/SB
(
ক্ষুদ্র, অতিক্ষুদ্রওমাঝারিশিল্পমন্ত্রক
লালকেল্লায় আয়োজিত স্বাধীনতা দিবস উদযাপন অনুষ্ঠানে আমন্ত্রিত খাদি শিল্পী সহ ১৮টি বিভিন্ন পেশার সঙ্গে যুক্ত কারিগররা
সরকারের এই আমন্ত্রণে তাঁরা ইতিবাচক সাড়াও দিয়েছেন কয়েকটি ট্যুইট বার্তার মাধ্যমে
নয়াদিল্লি, ১৩ আগস্ট, ২০২৩
এ বছর দিল্লির লালকেল্লায় স্বাধীনতা দিবস উদযাপনের মুহূর্তটি প্রত্যক্ষ করার সুযোগ পাবেন দেশের বিভিন্ন অংশ থেকে আমন্ত্রিত প্রায় ১,৮০০ প্রতিনিধি। ঐদিন প্রধানমন্ত্রী শ্রী নরেন্দ্র মোদী লালকেল্লায় জাতীয় পতাকা উত্তোলন করবেন। এরপর তিনি ৭৭তম স্বাধীনতা দিবস উপলক্ষে ভাষণ দেবেন দেশবাসীর উদ্দেশে।
এই দিনটি বিশেষভাবে স্মরণীয় করে তুলতে কেন্দ্রীয় ক্ষুদ্র, মাঝারি ও অণুশিল্প মন্ত্রক দেশের ৫০ জন খাদি শিল্পী এবং ১৮টি বিভিন্ন পেশার সঙ্গে যুক্ত ৬২ জন কারিগরকে লালকেল্লায় সস্ত্রীক উপস্থিত থেকে এদিনের অনুষ্ঠান প্রত্যক্ষ করার জন্য আমন্ত্রণ জানিয়েছে। প্রধানমন্ত্রীর পতাকা উত্তোলনের পর তাঁরা কেন্দ্রীয় ক্ষুদ্র, মাঝারি ও অণুশিল্প মন্ত্রী শ্রী নারায়ণ রানে-র বাসভবনে গিয়ে স্বাধীনতা দিবস উদযাপন অনুষ্ঠানে যোগ দেবেন।
জাতি গঠনের কাজে শিল্পী ও কারিগরদের অবদানের স্বীকৃতিস্বরূপ স্বাধীনতা দিবস উদযাপনের অনুষ্ঠান প্রত্যক্ষ করার জন্য কেন্দ্রীয় সরকার এইভাবেই আমন্ত্রণলিপি পাঠিয়ে শিল্পী ও কারিগরদের উদ্দেশে আন্তরিক কৃতজ্ঞতা প্রকাশ করেছে।
আমন্ত্রিত শিল্পী ও কারিগরদের পক্ষ থেকে বেশ কয়েকজন সরকারের আমন্ত্রণে ইতিবাচক সাড়াও দিয়েছেন। তাঁরা তাঁদের খুশির কথা ব্যক্ত করেছেন ট্যুইট বার্তার মাধ্যমে।
AC/SKD/DM/
(Visitor Counter : 51